# ג'וזפה טרטיני

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

ג'וזפה טרטיני (1692 - 1770), מלחין וכנר איטלקי.

טרטיני נולד בעיר פיראנו,עיר נמל בחצי האי איסטריה לחוף הים האדריאטי(כיום העיר פיראן בסלובניה).

בגיל צעיר החל ללמוד נגינה בכינור. הוא עבר לפדואה ולמד משפטים באוניברסיטה תוך המשך עבודה כנגן ומורה לכינור. טרטיני התאהב באחת מתלמידותיו והם נישאו בחשאי. כשנודע הדבר לקרדינל העיר שהיה דודה, הוא שלח אנשים לאסור את טרטיני באשמת פיתוי וחטיפה. טרטיני נאלץ להימלט מפדואה ולנדוד חסר כל ברחבי איטליה עד שמצא מקלט במנזר פרנציסקוס הקדוש באסיזי.

טרטיני המשיך לעבוד שם כנגן ומורה לכינור. הוא היה גם בונה כינורות והכניס שינויים בצורת הכינור והמיתרים. בינתיים יצא לו שם של כנר-וירטואוז והוא הורשה לחזור לפדואה ולהתאחד עם אשתו.

ב1721 נתמנה למנהל המקהלה בכנסייה בפדואה וב1728 ייסד בפדואה בית ספר לנגינה בכינור, שהיה מפורסם בכל אירופה. עם תלמידיו נמנה גם ניקולו פגניני.

טרטיני כתב יצירות רבות: כ-140 קונצ'רטי לכינור ותזמורת, כ-150 סונאטות לכינור ויצירות קאמריות רבות וכן יצירות דתיות למקהלה, אך הוא זכור עד היום בזכות הסונאטה שלו לכינור בסול מינור המכונה סונאטת סלסולי השטן(il trillo del diavolo).

## [עריכה] סונאטת סלסולי השטן

בתקופת גלותו באסיזי חלם טרטיני שהשטן נפגש איתו וביקש ממנו להשאיל לו את כינורו. השטן התחיל לנגן נעימה נפלאה מלאה בסלסולים. טרטיני היה מוקסם ומהופנט עד שנשמתו נעצרה והוא התעורר. מיד תפס את הכינור כדי לשמר חלק מהיצירה ששמע בחלום אך לשוא. טרטיני אמר כי זו הייתה היצירה הטובה ביותר שיצר בימי חייו ונתן לה את הכינוי "סונטת השטן" אבל לדבריו "ההבדל בינה לבין מה ששמעתי בחלום היה כה גדול,עד שהייתי מוכן להרוס את כינורי ולא לשוב אל המוזיקה לעולמים, אילו רק נתאפשר לי לשוב ולחוות את העונג שהתענגתי אז".

הסונאטה מהווה עד היום קושי טכני לנגנים. האגדה אומרת, שלטרטיני היו שש אצבעות ביד שמאל, דבר שהקל עליו את נגינת סונאטה זו.

הכיכר הראשית של פיראן נקראת על שם טרטיני ובה עומד פסל גדול של טרטיני המחזיק בידיו קשת וכינור.

מקור: http://he.wikipedia.org../../../%D7%92/27/%D7%95/%D7%92%27%D7%95%D7%96%D7%A4%D7%94_%D7%98%D7%A8%D7%98%D7%99%D7%A0%D7%99.html

קטגוריות: מלחינים איטלקים | כנרים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Dansk
- Deutsch
- Español
- Suomi
- Français
- Italiano
- 日本語
- Nederlands
- Norsk (bokmål)
- Português
- Русский
- Slovenščina
- Svenska